In nomine Domini nostri Jhesu-Christi, ego Hugo, Dei gratia Senonensis archiepiscopus, volo presentes et futuros certam habere noticiam, quia scilicet Herbertus, filius Stephani de Sormereio, laudavit donum quod pater suus fecit abbati de Vallelucenti et monachis ibidem Deo servientibus, videlicet quicquid pater suus possidebat et ipse clamabat in territorio Cyrillei, in plano et in boscho, perpetuo habendum et libere possidendum. Hoc factum est in valle quæ dicitur Masnil-Guitun, quæ est inter Burs et Seiancium. Hujus rei testes sunt: Guichardus, abbas Pontiniacensis et Galterus Bocacrez; Hugo, abbas de Sequane-Portu; Stephanus, pater præfati Herberti; Drogo Strabo et Josbertus, frater ejus; Guarnerius de Molinons et Gaufridus, filius ejus. Hoc iterum laudavit Ermengardis, uxor ejus, et Hubertus Tracer, frater ejus, ante æcclesiam Sancti-Florentini, audientibus Stephano de Sormereio, Guillermo, canonico de Sancto-Florentino; Jouduino de Turnei; Guiardo de Floenneio; Guillermo de Boeleio; Frodone, tunc preposito Sancti-Florentini; Jocelino Surdo. Factum est hoc anno ab Incarnatione Domini Mº Cº LXº Iº. Quod ut ratum, intemeratumque permaneat, sigilli mei appositione firmari precepi.